Author: laurencikova
Last saved by: spano
Company: ÚVSR

Predkladacia správa

	Výročná správa o plnení dlhodobej koncepcie činnosti Generálneho sekretariátu pre zahraničných Slovákov (ďalej len GSZS) sa predkladá na základe uznesenia vlády Slovenskej republiky č. 438 bod B.1., ktoré ukladá splnomocnencovi vlády SR pre zahraničných Slovákov (ďalej len splnomocnenec) v spolupráci s podpredsedom vlády SR, ministrom zahraničných vecí SR, ministrom vnútra SR, ministrom kultúry SR, ministrom školstva SR, ministrom hospodárstva SR, ministrom spravodlivosti SR a predsedom Štatistického úradu SR, zabezpečovať úlohy vyplývajúce z dlhodobej koncepcie GSZS a predkladať vláde Výročnú správu o jej plnení. 
	GSZS bol zriadený uznesením vlády SR č. 1211/2001 k 1. 1. 2002 ako súčasť štruktúry Úradu vlády SR. Je koordinačným, koncepčným a metodickým orgánom štátnej správy pre Slovákov v zahraničí a vo vzťahu ku krajanom zabezpečuje funkciu hlavného koordinátora a garanta tvorby a výkonu politiky štátu v krajanskej oblasti. Podstata činnosti GSZS je zakotvená priamo v Ústave SR, ktorá zaväzuje štát podporovať národné povedomie a kultúrnu identitu Slovákov žijúcich v zahraničí a podporovať ich inštitúcie zriadené na dosiahnutie tohto účelu a vzťahy s materskou krajinou. 
	Výročná správa sa okrem základných údajov týkajúcich sa personálneho, priestorového a finančného zabezpečenia činnosti GSZS sústreďuje najmä na oblasť starostlivosti SR o slovenské menšiny a komunity v zahraničí a na spoluprácu s krajanskými spolkami a organizáciami v zahraničí. 
	Na záver predkladáme odporúčania na dovŕšenie transformácie systému inštitucionálneho zabezpečenia vzťahov Slovenskej republiky k Slovákom v zahraničí v roku 2003.